
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2935 

20 Νοεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Έναρξη λειτουργίας του Τμήματος Γ' - Μητρώου 
Κοινωφελών Περιουσιών - Σχολαζουσών Κληρο¬ 
νομιών της Διεύθυνσης Κοινωφελών Περιουσιών 
της Γενικής Διεύθυνσης Δημόσιας Περιουσίας και 
Εθνικών Κληροδοτημάτων της Γ ενικής Γ ραμμα- 

τείας Δημόσιας Περιουσίας. 1 

Έκδοση Εντόκων Γραμματίων του Ελληνικού Δημο¬ 
σίου διάρκειας 13 εβδομάδων στις 15/11/2013 μέσω 
δημοπρασίας και διάθεσης σε φυσικά πρόσωπα 

μετά την ημερομηνία διακανονισμού. 2 

Έκδοση Εντόκων Γ ραμματίων του Ελληνικού Δημο¬ 
σίου διάρκειας 13 εβδομάδων στις 15/11/2013 μέσω 

δημόσιας εγγραφής. 3 

Καθορισμός επιτοκίου εντόκων γραμματίων διάρ¬ 
κειας 13 εβδομάδων με ημερομηνία δημοπρασί¬ 
ας 12/11/2013. 4 

Διαχωρισμός άμεσα εισπράξιμων και επισφαλών 
οφειλών από το Κέντρο Είσπραξης Ασφαλιστι¬ 
κών Οφειλών. 5 


ΑΠΟΦΑΣΕΙ Σ 

Αριθμ. Δ6Α 1172508 ΕΞ2013 (1) 

Έναρξη λειτουργίας του Τμήματος Γ' - Μητρώου Κοι¬ 
νωφελών Περιουσιών - Σχολαζουσών Κληρονομιών 
της Διεύθυνσης Κοινωφελών Περιουσιών της Γ ενι¬ 
κής Διεύθυνσης Δημόσιας Περιουσίας και Εθνικών 
Κληροδοτημάτων της Γ ενικής Γ ραμματείας Δημό¬ 
σιας Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως τροποποιήθηκε με τις διατάξεις της παρ. 3 του 
άρθρου 19 του ν. 2443/1996 (Α' 265). 

β) Των παραγράφων 1 και 3 του άρθρου 79 του 
ν. 4182/2013 (Α' 185) «Κώδικας κοινωφελών περιουσιών, 
σχολαζουσών κληρονομιών και λοιπές διατάξεις». 


γ) Του π.δ. 284/1988 (Α' 128 και 130) «Οργανισμός του 
Υπουργείου Οικονομικών», όπως ισχύει. 

δ) Του άρθρου 20 του ν. 3965/2011 (Α' 113) «Αναμόρ¬ 
φωση πλαισίου λειτουργίας Ταμείου Παρακαταθη¬ 
κών και Δανείων, Οργανισμού Διαχείρισης Δημόσιου 
Χρέους, Δημοσίων Επιχειρήσεων και Οργανισμών, 
σύσταση Γενικής Γραμματείας Δημόσιας Περιουσίας 
και άλλες διατάξεις». 

ε) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οι¬ 
κονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
Πολιτικής και μετονομασία του σε «Υπουργείο Οικο¬ 
νομίας, Ανταγωνιστικότητας και Ναυτιλίας», μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μα¬ 
κεδονίας - Θράκης και της Γενικής Γραμματείας Αι¬ 
γαίου και Νησιωτικής Πολιτικής και του π.δ. 189/2009 
(Α' 221) «Καθορισμός και ανακατανομή αρμοδιοτήτων 
των Υπουργείων». 

στ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το «άρθρο πρώτο» του π.δ. 63/2005 (Α' 98) 
«Κωδικοποίηση Της Νομοθεσίας για την Κυβέρνηση και 
τα κυβερνητικά Όργανα». 

2. Το γεγονός ότι, από τις διατάξεις της παρούσας 
απόφασης, δεν προκαλείται πρόσθετη δαπάνη σε βάρος 
του Κρατικού Προϋπολογισμού, αποφασίζουμε: 

Καθορίζουμε την 10/11/2013, ως ημερομηνία έναρξης 
λειτουργίας του Τμήματος Γ' - Μητρώου Κοινωφελών 
Περιουσιών - Σχολαζουσών Κληρονομιών της Διεύθυν¬ 
σης Εθνικών Κληροδοτημάτων της Γ ενικής Διεύθυνσης 
Δημόσιας Περιουσίας και Εθνικών Κληροδοτημάτων 
της Γενικής Γραμματείας Δημόσιας Περιουσίας, η 
οποία από την ίδια ημερομηνία φέρει τον τίτλο Διεύ¬ 
θυνση Κοινωφελών Περιουσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2/100232/0 023Α (2) 

Έκδοση Εντόκων Γραμματίων του Ελληνικού Δημοσίου 
διάρκειας 13 εβδομάδων στις 15/11/2013 μέσω δημο¬ 
πρασίας και διάθεσης σε φυσικά πρόσωπα μετά την 
ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16 Α71994). 

3. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις». (ΦΕΚ 
128 Α71992). 

4. Τις διατάξεις του άρθρου 4 του ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» 
(ΦΕΚ 81 Α71982) και την πράξη με αριθμό 76 του Υπουρ¬ 
γικού Συμβουλίου της 4ης Απριλίου 1996 για την αύξηση 
του ορίου κυκλοφορίας εντόκων γραμματίων του Ελ¬ 
ληνικού Δημοσίου (ΦΕΚ 65 Α71996). 

5. Τις διατάξεις των άρθρων 5 έως και 12 του 
ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημο¬ 
σίου και δημιουργία στην Τράπεζα της Ελλάδος Συ¬ 
στήματος Παρακολούθησης Συναλλαγών επί τίτλων 
με λογιστική μορφή (άυλοι τίτλοι)» (ΦΕΚ 43 Α71994). 

6. Τις διατάξεις του άρθρου 12 του ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α71994), όπως ισχύει. 

7. Τις διατάξεις του ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 
207 Α72000). 

8. Τις διατάξεις των άρθρων 90 και 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α71995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του ν. 3871/2010 (ΦΕΚ 141 Α72010). 

9. Τις διατάξεις του ν. 262871998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον ν. 3695/2011 (ΦΕΚ Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α71982), 

11. Την υπ’ αριθμ. 2/22899/0023Α/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785 Β72012). 

12. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β72010). 


13. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

14. Την υπ’ αριθμ. 2/91001/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β72010). 

15. Την υπ’ αριθμ. 2/92959/0023Α/28-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β72012), όπως ισχύει. 

16. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

17. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

18. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α72012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β72012). 

20. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις». (ΦΕΚ 112 Α72010). 

21. Το με αριθμ. 1502/8-11-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 12/11/2013 και της διάθεσης τους στο απο- 
ταμιευτικό κοινό, αποφασίζουμε: 

Ορίζουμε τους βασικούς όρους έκδοσης, τη διαδικασία 
της δημοπρασίας στις 12 Νοεμβρίου 2013, μέσω της 
οποίας θα διατεθούν τίτλοι του Ελληνικού Δημοσίου σε 
άυλη μορφή, καθώς και τη διάθεση σε φυσικά πρόσωπα 
μετά την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 13 εβδομάδων, σε 
ευρώ, με ημερομηνία έκδοσης την 15η Νοεμβρίου 2013 
και ημερομηνία λήξης την 14η Φεβρουάριου 2014. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε ένα δισεκα¬ 
τομμύριο (1.000.000.000,00) ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε 
φορολόγηση βάσει συντελεστή φορολόγησης που ισχύ¬ 
ει κατά την έκδοση των τίτλων. Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τρίτη 12 Νοεμβρίου 2013, μέσω της ΗΔΑΤ, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι ανταγωνιστικές προσφορές ικανοποιούνται, μέχρι 
του ύψους του δημοπρατούμενου ποσού, στην τιμή της 
τελευταίας προσφοράς που γίνεται δεκτή στη δημο¬ 
πρασία (ουί οίί ρήσο). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσό κάθε προσφοράς 
δεν θα υπολείπεται των πέντε εκατομμυρίων Ευρώ 
(€ 5.000.000) ενώ το μέγιστο δεν θα υπερβαίνει το ύψος 
του δημοπρατούμενου ποσού. 

Οι προσφορές θα αναφέρονται σε ονομαστικές αξίες 
πολλαπλάσιες του ενός εκατομμυρίου ΕΥΡΩ (€ 1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που θα 
διατίθεται με τη διαδικασία αυτή εκ μέρους του Ελληνι¬ 
κού Δημοσίου, δεν θα υπερβαίνει το 30% του δημοπρα¬ 
τούμενου ποσού. Η κατανομή στους ενδιαφερομένους 
γίνεται ανάλογα με τη συμμετοχή τους στις μη ανταγω¬ 
νιστικές προσφορές. Οι μη ανταγωνιστικές προσφορές 
ικανοποιούνται στην τιμή της τελευταίας προσφοράς 
που γίνεται δεκτή στη δημοπρασία (ουί οίί ρποο). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
12 Νοεμβρίου 2013 και μέχρι την 12:00 μεσημβρινή ώρα 
Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια 
ημέρα της διεξαγωγής της δημοπρασίας στις 12 Νοεμ¬ 
βρίου 2013 και μέχρι την 12:45 μεσημβρινή ώρα Ελλά¬ 
δος, από τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το 
δικαίωμα, μετά το πέρας της δημοπρασίας και μέχρι 
τη 12:00 μεσημβρινή ώρα Ελλάδος της 14ης Νοεμβρίου 
2013, να υποβάλουν προσφορές μέσω της ΗΔΑΤ, για την 
απόκτηση στην τιμή της τελευταίας προσφοράς που 
γίνεται δεκτή στη δημοπρασία (ουί οίί ρποο) επί πλέον 
τίτλων μέχρι συνολικής ονομαστικής αξίας ίσης προς 
το 30% του δημοπρατούμενου ποσού. Στην περίπτωση 
που η συνολική ονομαστική αξία των νέων προσφορών 
υπερβαίνει το ανωτέρω ποσοστό, η κατανομή των τίτ¬ 
λων σε κάθε έναν Βασικό Διαπραγματευτή θα γίνεται 
με την αναλογία που προκύπτει από το μέσο σταθμι- 
κό ποσοστό συμμετοχής ενός εκάστου στις επιτυχείς 
ανταγωνιστικές προσφορές των προηγουμένων της πα¬ 
ρούσας, τριών δημοπρασιών. Το τυχόν αδιάθετο υπό¬ 
λοιπο αυτού του ποσού θα κατανέμεται εξίσου στους 
ενδιαφερομένους Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 


μέχρι την 12:45 μεσημβρινή ώρα Ελλάδος της 14ης Νο¬ 
εμβρίου 2013, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων (δθίΙΙοιτίθηί) 
θα γίνει στις 15 Νοεμβρίου 2013, ημερομηνία έκδοσης 
των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, δεν 
θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
15ης Νοεμβρίου 2013 (συμπεριλαμβανομένης), μέχρι και 
πέντε εργάσιμες ημέρες μετά, δηλαδή μέχρι και την 
Παρασκευή 22 Νοεμβρίου 2013, η Τράπεζα της Ελλάδος, 
οι Τράπεζες, τα Πιστωτικά Ιδρύματα και λοιποί φορείς 
οι οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία, μπορούν να διαθέτουν 
τους τίτλους που κατέχουν στα φυσικά πρόσωπα, σε 
απεριόριστα ποσά, σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.), 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι αφορολόγητα και θα ισχύει 
το ΙδΙΝ Β των εντόκων γραμματίων της έκδοσης 15ης 
Νοεμβρίου 2013 για φυσικά πρόσωπα (ΘΒ0026167743). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσης τους και διακρα- 
τώνται μέχρι την λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε¬ 
ζας της Ελλάδος για τη μεταφορά των εντόκων γραμμα¬ 
τίων από το αρχικό ΙδΙΝ (ΘΒ0000114174) (δημοπρασίας) 
στο ΙδΙΝ Β (έκδοσης για φυσικά πρόσωπα), κατά την 
συνήθη διαδικασία. Μετά το τέλος της 5ης εργάσιμης 
ημέρας, ενημερώνουν τις αντίστοιχες μερίδες των επεν¬ 
δυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων με ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφαση μας 2/89260/0023/ 
29-12-2000 «Γενικοί όροι εντόκων γραμματίων του Ελ¬ 
ληνικού Δημοσίου» (ΦΕΚ 615 Β72001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για τα οικονομικά έτη 2013 και 2014, η οποία θα καλυ¬ 
φθεί από τις σχετικές πιστώσεις εξυπηρέτησης του 
δημοσίου χρέους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/101062/0023Α (3) 

Έκδοση Εντόκων Γραμματίων του Ελληνικού Δημοσίου 
διάρκειας 13 εβδομάδων στις 15/11/2013 μέσω δημό¬ 
σιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξω¬ 
τερικό και άλλες διατάξεις» (ΦΕΚ 16 Α71994). 

3. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

4. Τις διατάξεις των άρθρων 5 έως και 12 του ν. 2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθη¬ 
σης Συναλλαγών επί τίτλων με λογιστική μορφή (άυλοι 
τίτλοι)» (ΦΕΚ 43 Α71994). 

5. Τις διατάξεις του άρθρου 4 του ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α71982) και την πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 

6. Τις διατάξεις του άρθρου 12 του ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α71994), όπως ισχύει. 

7. Τις διατάξεις του ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τ ις διατάξεις των άρθρων 90 και 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α71995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του ν. 3871/2010 (ΦΕΚ 141 Α72010). 

9. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον ν. 3965/2011 (ΦΕΚ 113 Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α71982). 


11. Την υπ’ αριθμ. 2/22899/0023Α/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β72012). 

12. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

13. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

14. Την υπ’ αριθμ. 2/91001/0023/Α/29-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β72010). 

15. Την υπ’ αριθμ. 2/92959/0023Α/28-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β72012), όπως ισχύει. 

16. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

17. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

18. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α72012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β72012). 

20. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις.» (ΦΕΚ 112 Α72010). 

21. Το με αριθμ. 1502/8-11-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 12/11/2013 και της διάθεσής τους στο απο- 
ταμιευτικό κοινό. 

22. Τα αποτελέσματα της δημοπρασίας εντόκων γραμ¬ 
ματίων της 12ης Νοεμβρίου 2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 13 εβδομάδων, 
με ημερομηνία έκδοσης την 15η Νοεμβρίου 2013 και 
ημερομηνία λήξης την 14η Φεβρουάριου 2014. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσης τους με επιτόκιο σταθερό για όλη την 
διάρκειά τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΩΤ/360). 

Το επιτόκιο των παραπάνω τίτλων ορίζεται σε 3,90%, 
δηλαδή ίσο με την τιμή που προέκυψε μετά τη δημοπρα¬ 
σία των εντόκων γραμματίων της 12ης Νοεμβρίου 2013. 

Ο φόρος που αναλογεί επί των τόκων παρακρατείται 
κατά την ημερομηνία έκδοσης των τίτλων. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθεί ξεχωριστός κωδικός αριθμός (ΙδΙΝ Β, 
ΘΒ0026167743). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών - μελών του 

Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Δευ¬ 
τέρα 11 Νοεμβρίου 2013 και ολοκληρώνεται την Τετάρτη 
13 Νοεμβρίου 2013. 

Οι ενδιαφερόμενοι δηλώνουν υποχρεωτικά, κατά τη 
διαδικασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγράφουν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά φυσικό πρό¬ 
σωπο τα 1.000 Ευρώ και με ανώτατο ποσό εγγραφής 
και διάθεσης ανά φυσικό πρόσωπο έντοκα γραμμάτια 
ονομαστικής αξίας 15.000 Ευρώ. Η κατανομή και οι εγ¬ 
γραφές θα γίνονται από το Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.) σε 
πολλαπλάσια των 1.000 Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του Ι3ΙΝ Β 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι κάτοχοι των εντόκων γραμματίων με ΙδΙΝ Β μπο¬ 
ρούν σε περίπτωση πώλησης των τίτλων τους να απευ¬ 
θύνονται στις Τράπεζες και στους λοιπούς εξουσιοδο¬ 
τημένους φορείς, οι οποίοι θα αγοράζουν τους τίτλους 
και στη συνέχεια θα τους μεταφέρουν από το Ι3ΙΝ Β 
στο αρχικό Ι3ΙΝ της δημοπρασίας (ΘΒ0000114174). Εκεί 
οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/ 
29-12-2000 «Γενικοί όροι εντόκων γραμματίων του Ελ¬ 
ληνικού Δημοσίου» (ΦΕΚ 615 Β723.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για τα οικονομικά έτη 2013 και 2014, η οποία θα καλυ¬ 
φθεί από τις σχετικές πιστώσεις εξυπηρέτησης του 
δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 


Αριθμ. 2/101063/0023Α (4) 

Καθορισμός επιτοκίου εντόκων γραμματίων διάρκειας 
13 εβδομάδων με ημερομηνία δημοπρασίας 12.11.2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 
«Περί εκδόσεως εντόκων γραμματίων» (ΦΕΚ 173 Α'/1957). 

2. Τις διατάξεις του άρθρου 4 του ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α71982). 

3. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

4. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

5. Την υπ’ αριθμ. 2/100232/0023Α/12-11-2013 απόφαση 
του Αναπληρωτή Υπουργού Οικονομικών για την έκδοση 
Εντόκων Γραμματίων του Ελληνικού Δημοσίου διάρκειας 
13 εβδομάδων στις 15/11/2013 μέσω Δημοπρασίας και 
διάθεσης σε φυσικά πρόσωπα μετά την ημερομηνία 
διακανονισμού». 

6. Τα αποτελέσματα της από 12/11/2013 δημοπρασίας 
Εντόκων Γ ραμματίων του Ελληνικού Δημοσίου διάρκειας 
13 εβδομάδων. 

7. Το π.δ. 185/2009 « Ανασύσταση Υπουργείου Οικονο¬ 
μικών» (ΦΕΚ 213 Α72009) και το π.δ. 189/2009 «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ 221 Α72009). 

8. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α72012). 

9. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β72012). 

10. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις.» (ΦΕΚ 112 Α72010), αποφασίζουμε: 

1. Ορίζουμε το επιτόκιο των Εντόκων Γραμματίων 
του Ελληνικού Δημοσίου, ν.δ. 3745/1957 και ν. 1266/1982, 
που θα εκδοθούν ή θα ανανεωθούν από 12 Νοεμβρίου 
2013 για διάρκεια 13 εβδομάδων (ή τριών μηνών) σε 
3,90 %. 

2. Το παραπάνω επιτόκιο είναι εκείνο που προέκυ- 
ψε κατά την δημοπρασία Εντόκων Γραμματίων του 
Ελληνικού Δημοσίου διάρκειας 13 εβδομάδων στις 
12/11/2013. 

3. Γ ια τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2013 και 2014, η οποία έχει προβλεφθεί 
και θα καλυφθεί από τις δαπάνες εξυπηρέτησης του 
Δημοσίου Χρέους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. Φ.80000/32195/364 (5) 

Διαχωρισμός άμεσα εισπράξιμων και επισφαλών οφει¬ 
λών από το Κέντρο Είσπραξης Ασφαλιστικών Οφει¬ 
λών, 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 10 του άρθρου 101 του ν. 4172/2013 
(Α' 167). 

2. Τις διατάξεις του άρθρου 1 του π.δ. 189/2009 (Α' 221) 
και του άρθρου 4 του π.δ. 85/2012 (Α' 141), όπως ισχύει. 

3. Το π.δ/γμα 213/1992 (Α' 102) «Οργανισμός της Γενικής 
Γραμματείας Κοινωνικών Ασφαλίσεων». 

4. Το υπ’ αριθμ. 86/2012 (Α' 141) π.δ/γμα «Διορισμός 
Υπουργών, Αναπληρωτών Υπουργών και Υφυπουργών». 

5. Τη γνώμη του αρμοδίου οργάνου του Κέντρου Εί¬ 
σπραξης Καθυστερούμενων Ασφαλιστικών Οφειλών 
(ΚΕΑΟ) 

6. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
(κωδικοποιητικό π.δ. 63/2005, Α' 98), και το γεγονός ότι, 
από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, ούτε σε βάρος 
των προϋπολογισμών των ΚΕΑΟ, ΙΚΑ - ΕΤΑΜ, ΟΑΕΕ, 
ΟΓΑ και ΕΤΑΑ, αποφασίζουμε: 

1. Οφειλές που έχουν βεβαιωθεί στο Κέντρο Είσπραξης 
Ασφαλιστικών Οφειλών (ΚΕΑΟ) κατατάσσονται ανάλογα 
με την εισπραξιμότητά τους, προκειμένου να επιδιωχθεί 
η κατά προτεραιότητα αναγκαστική είσπραξη των κρι- 
νόμενων ως επισφαλών. Επισφαλής κρίνεται η απαίτηση, 
για την οποία, από διάφορα πραγματικά περιστατικά, 
προκύπτει αβεβαιότητα για τη μερική ή ολική εκπλή¬ 
ρωση των υποχρεώσεων του οφειλέτη. 

Για την ανωτέρω κρίση, λαμβάνονται υπόψη ιδίως τα 
εξής στοιχεία: 

- Το είδος της δραστηριότητας του οφειλέτη 

- Η νομική μορφή της επιχείρησης 

- Ο χρόνος λειτουργίας της επιχείρησης 

- Η διατήρηση εγκαταστάσεων και εξοπλισμού στην 
Ελλάδα 

- Η αξία των εγκαταστάσεων, του εξοπλισμού και των 
περιουσιακών στοιχείων της επιχείρησης 

- Η δημιουργία νέων οφειλών 

- Η συνέπεια στην καταβολή των τρεχουσών εισφο¬ 
ρών σε όλη τη διάρκεια λειτουργίας της επιχείρησης ή 
του ασφαλιστικού βίου εάν πρόκειται για ασφαλισμένο. 

- Ο κίνδυνος παραγραφής της απαίτησης 

- Η συχνή μεταβολή του αριθμού και των προσώπων 
που απασχολούνται στην επιχείρηση 

- Οι μαζικές μετακινήσεις του προσωπικού 

- Οι συχνές αλλαγές των υπευθύνων της επιχείρησης 

- Η ηλικία του υπεύθυνου της επιχείρησης 

- Η τοποθέτηση ως υπευθύνων, προσώπων που δεν 
συμμετέχουν στο κεφάλαιο της επιχείρησης 


- Η συχνότητα υποβολής αιτήσεων για ρύθμιση οφει¬ 
λών και η τήρηση ή μη των όρων τους 

- Η μερική καταβολή της οφειλής χωρίς υπαγωγή σε 
ρύθμιση οφειλών 

- Η ύπαρξη περιουσιακών στοιχείων των οφειλετών ή 
των υπευθύνων της επιχείρησης 

- Η μεταβολή των περιουσιακών στοιχείων των οφει¬ 
λετών ή των υπευθύνων της επιχείρησης 

- Η επικείμενη μετεγκατάσταση της επιχείρησης εκτός 
Ελλάδας 

- Η κήρυξη του οφειλέτη σε πτώχευση ή η υπαγωγή 
στο άρθρο 99 του Πτωχευτικού Κώδικα 

- Η ποινική δίωξη του οφειλέτη για οφειλόμενους προς 
το Δημόσιο φόρους 

- Κάθε άλλο περιστατικό που μπορεί να επηρεάσει την 
εκπλήρωση των υποχρεώσεων του οφειλέτη 

2. Οφειλές βεβαιωμένες στο Κέντρο Είσπραξης Ασφα¬ 
λιστικών Οφειλών (ΚΕΑΟ) χαρακτηρίζονται ως ανεπί¬ 
δεκτες είσπραξης, εφόσον συντρέχουν σωρευτικά οι 
κατωτέρω προϋποθέσεις: 

α) έχει κινηθεί η διαδικασία αναγκαστικής εκτέλεσης 
επί κινητών, ακινήτων ή απαιτήσεων του οφειλέτη, 
β) έχει ασκηθεί ποινική δίωξη σε βάρος των υπευθύνων 
φυσικών προσώπων για τα αδικήματα του α.ν. 86/1967 
(Α' 136) αν το ύψος των οφειλών εμπίπτει στα όρια που 
προβλέπει ο νόμος για το αξιόποινο και έχει κινηθεί η 
διαδικασία του αυτοφώρου στις περιπτώσεις που συ¬ 
ντρέχουν οι προϋποθέσεις της παρ. 6 του άρθρου 1 του 
α.ν. 86/1967 (Α' 136), όπως προστέθηκε με την παρ. 1 του 
άρθρου 22 του ν. 4038/2012 (Α' 14) και ισχύει μετά την 
αντικατάσταση του δεύτερου εδαφίου με την παρ. 8 
του άρθρου τρίτου του ν. 4087/2012 (Α' 196), 
γ) δεν κατέστη δυνατή η ικανοποίηση της απαίτησης 
του Κέντρου Είσπραξης Ασφαλιστικών Οφειλών (ΚΕΑΟ) 
στο σύνολο της ή εν μέρει, για έναν ή περισσότερους 
από τους εξής λόγους: 

ί) έχουν ολοκληρωθεί οι έρευνες και δεν διαπιστώθη¬ 
κε η ύπαρξη περιουσιακών στοιχείων του οφειλέτη ή 
των υπευθύνων της επιχείρησης (ή άλλων περιουσιακών 
στοιχείων εκτός αυτών που εκποιήθηκαν αναγκαστικά), 
μ) διαπιστώθηκε η καθ’ οποιονδήποτε τρόπο εκποίηση 
των περιουσιακών στοιχείων του οφειλέτη ή των υπευ¬ 
θύνων της επιχείρησης που δεν υπόκειται σε ακύρωση 
ή σε διάρρηξη κατά τα άρθρα 939 επ. Α.Κ., 
ίϋ) πρόκειται για οφειλέτη αγνώστου διαμονής ή για 
αλλοδαπό μόνιμο κάτοικο εξωτερικού, για τον οποίο οι 
προσπάθειες ανεύρεσης της διαμονής του και είσπρα¬ 
ξης του χρέους έχουν αποβεί χωρίς αποτέλεσμα, 
ίν) ο οφειλέτης απεβίωσε χωρίς να αφήσει οποιαδήπο¬ 
τε περιουσία και οι κληρονόμοι του αποποιήθηκαν την 
επαχθείσα κληρονομιά, ή αυτή περιήλθε στο δημόσιο 
ως κληρονόμο με το ευεργέτημα της απογραφής, 
ν) πρόκειται για οφειλέτη σε καθεστώς πτώχευσης 
και έχει περατωθεί η πτώχευση και ολοκληρώθηκε ο 
έλεγχος της μεταπτωχευτικής περιουσίας χωρίς απο¬ 
τέλεσμα, 

νί) πρόκειται για οφειλέτη υπό καθεστώς εκκαθάρισης 
και έχει ολοκληρωθεί η διαδικασία εκκαθάρισης, 
νϋ) πρόκειται για περιπτώσεις που: 

- το ποσό της κύριας οφειλής από εισφορές δεν υπερ¬ 
βαίνει τα πενήντα ευρώ και δεν έχει επιτευχθεί η εί¬ 
σπραξη μέσα σε δέκα έτη από τη λήξη του οικονομικού 
έτους μέσα στο οποίο βεβαιώθηκαν. 

- το ποσό της οφειλής από οποιαδήποτε αιτία δεν 
υπερβαίνει τα εκατό ευρώ και δεν έχει επιτευχθεί η εί¬ 
σπραξη μέσα σε δέκα έτη από τη λήξη του οικονομικού 
έτους μέσα στο οποίο βεβαιώθηκαν. 

3. Οι πράξεις του χαρακτηρισμού των επιδεκτικών 
ή ανεπίδεκτων είσπραξης και της καταχώρισης των 
απαιτήσεων σε ειδικά βιβλία ανεπίδεκτων είσπραξης 
γίνονται: 

α) με απόφαση του Διοικητή του φορέα στον οποίο 
δημιουργήθηκε η οφειλή, κατόπιν εισήγησης της αρμό¬ 
διας υπηρεσίας του ΚΕΑΟ και με τη σύμφωνη γνώμη 
της Διεύθυνσης Εσόδων του οικείου φορέα, εφόσον 
πρόκειται για συνολική κύρια οφειλή μέχρι ενάμισι εκα¬ 
τομμύριο ευρώ (€ 1.500.000,00), 

β) με απόφαση του Διοικητή του φορέα στον οποίο 
δημιουργήθηκε η οφειλή κατόπιν εισήγησης της αρμό¬ 
διας υπηρεσίας του ΚΕΑΟ και μετά από σύμφωνη γνώ¬ 
μη του αρμόδιου Τμήματος του Ελεγκτικού Συνεδρίου, 
εφόσον πρόκειται για συνολική κύρια οφειλή άνω του 
ενάμισι εκατομμυρίου ευρώ (€ 1.500.000). 

Ο Διοικητής του οικείου φορέα μπορεί να ζητήσει τη 
σύμφωνη γνώμη Κλιμακίου ή Τμήματος ή Διεύθυνσης 
του Ελεγκτικού Συνεδρίου, εφόσον πρόκειται για συ¬ 
νολική κύρια οφειλή μέχρι ενάμισι εκατομμύριο ευρώ 
(€ 1.500.000). 

4. Ο Διοικητής του οικείου φορέα, με απόφαση του 
που δημοσιεύεται στην Εφημερίδα της Κυβερνήσεως, 
μπορεί να εκχωρεί τις ανωτέρω αρμοδιότητες και να 
ορίζει άλλα όργανα για την υποβολή της σύμφωνης γνώ¬ 
μης της περίπτωσης α' της προηγούμενης παραγράφου. 


5. Από την καταχώριση της οφειλής στα βιβλία των 
ανεπίδεκτων είσπραξης και για χρονικό διάστημα δέκα 
(10) ετών από τη λήξη του έτους μέσα στο οποίο έγινε 
η καταχώριση: 

α) αναστέλλεται αυτοδικαίως η παραγραφή της, 
β) δεν χορηγείται στον οφειλέτη και στα συνυπόχρεα 
πρόσωπα αποδεικτικό ασφαλιστικής ενημερότητας για 
οποιαδήποτε αιτία, εκτός εάν πρόκειται για είσπραξη 
χρημάτων που θα διατεθούν για την ικανοποίηση του 
ΚΕΑΟ ή για εκποίηση περιουσιακών στοιχείων, το προ¬ 
ϊόν των οποίων θα διατεθεί για τον ίδιο σκοπό, 
γ) δεσμεύονται στο σύνολό τους οι τραπεζικοί και 
επενδυτικοί λογαριασμοί των παραπάνω προσώπων 
κατά τις διατάξεις των άρθρων 30, 30Α και 30Β του 
ΚΕΔΕ (ν.δ. 356/1974 - Α' 90). 

Το ΚΕΑΟ διατηρεί ακέραιο το δικαίωμά του για εί¬ 
σπραξη ή συμψηφισμό της οφειλής και μετά την κα¬ 
ταχώρισή της στα ειδικά βιβλία των ανεπίδεκτων εί¬ 
σπραξης. 

6. Οφειλή που έχει καταχωρισθεί ως ανεπίδεκτη εί¬ 
σπραξης επαναχαρακτηρίζεται ως εισπράξιμη με τη 
διαδικασία της παραγράφου 2, εάν πριν την παραγρα¬ 
φή της, διαπιστωθεί ότι υπάρχει δυνατότητα μερικής 
ή ολικής ικανοποίησης της είτε από τον οφειλέτη είτε 
από συνυπόχρεο πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 6 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήΙίρ://νννννν.β1.9Γ - β-σιαΐΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020293520 1 1 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































